ananddey/assamese-wiki-corpus huggingface dataset:
পেট্ৰিচিয়া ক্ৰেগ

পেট্ৰিচিয়া ক্ৰেগ (জন্ম ১৯৪০ There are sources that state that her year of birth is 1952, and in 2015, the Belfast Telegraph stated that she was 63, which would mean she was born about 1952. One source states that she was born on 16 January 1949. The Independent states that she was born after the war and grew up in the 1950s. It is also believed that her year of birth was 1942.)) উত্তৰ আয়াৰলেণ্ডৰ এগৰাকী লেখিকা, সংকলনবিদ আৰু সাহিত্য সমালোচক, কাউণ্টি এণ্ট্ৰিমৰ এণ্ট্ৰিমত বাস কৰে।

ব্যক্তিগত জীৱন

বেলফাষ্টত নোৰা (জন্ম ব্ৰেডি) আৰু এণ্ডি ক্ৰেগত পঢ়িছিল (য'ত তেওঁ আৰ্ট এণ্ড ডিজাইনত ডিপ্লমা লাভ কৰিছিল)। ১৯৯৯ চনত তেওঁ উত্তৰ আয়াৰলেণ্ডলৈ উভতি আহে। ৱেলছৰ শিল্পী জেফ্ৰি মৰ্গানৰ সৈতে তেওঁৰ বিবাহ হয়। লণ্ডনত তেওঁ মেৰী কেডোগানৰ সৈতে সহযোগিতা কৰিবলৈ আৰম্ভ কৰে, শিশু সাহিত্যৰ কেইবাখনো কিতাপ সম্পাদনা কৰে। তেওঁলোকৰ প্ৰথমখন কিতাপ ইউ’ৰ এ ব্ৰিক, এঞ্জেলা! যিখন কিতাপ এখন ক্লাছিক হৈ পৰিল।

উত্তৰ আয়াৰলেণ্ডলৈ উভতি অহাৰ লগে লগে তেওঁ আইৰিছ বিষয়-বস্তুৰে কিতাপ লিখিবলৈ আৰম্ভ কৰে। প্ৰথমবোৰৰ ভিতৰত এটা আছিল ব্ৰায়ান মূৰৰ জীৱনী যাক সমালোচক ছিমছ ডিনে 'এজন মানুহ আৰু এজন লেখকৰ এটা কুটিল আৰু বুদ্ধিমান বিৱৰণী বুলি বৰ্ণনা কৰিছিল যাৰ বাবে ক্ৰেগৰ পৰিষ্কাৰ আৰু তীক্ষ্ণ দৃষ্টিভংগী একেবাৰে উপযুক্ত যেন লাগে'।

টোকা

তথ্যসূত্ৰ

শ্ৰেণী:আয়াৰলেণ্ডৰ ব্যক্তি
শ্ৰেণী:লেখিকা
শ্ৰেণী:সমালোচক
দশৰথ দাস

দশৰথ দাস (; ১৯ নবেম্বৰ ১৯৪২-২১ অক্টোবৰ ২০২৩ অসমৰ ভ্ৰাম্যমান থিয়েটাৰৰ এজন সংগীত পৰিচালক আৰু কণ্ঠশিল্পী আছিল। তেওঁ দুখন অসমীয়া চলচ্চিত্ৰ সেন্দূৰ আৰু ৰেলৰ আলিৰ দুবৰী বনৰো সংগীত পৰিচালনা কৰিছে।

জীৱনী

১৯৪২ চনৰ ১৯ নবেম্বৰত তেতিয়াৰ কামৰূপ জিলা আৰু বৰ্তমানৰ বাক্সা জিলাৰ অন্তৰ্গত আমগুৰি আংগুলিয়াত জন্মগ্ৰহণ কৰে।১৯৬৬ চনত তেওঁ অচ্যুত লহকৰ প্ৰযোজিত নটৰাজ থিয়েটাৰত কণ্ঠশিল্পী আৰু বাদক হিচাপে যোগদান কৰে। সংগীত পৰিচালক হিচাপে কাম কৰা তেওঁৰ প্ৰথম থিয়েটাৰ হ’ল কহিনুৰ থিয়েটাৰ। তেওঁ সুদীৰ্ঘ সময় জুৰি পূৰ্বজ্যোতি, মঞ্চৰূপা, আবাহন, শংকৰদেৱ, অনুৰাগ. অলকানন্দা, চিত্ৰলেখা, শ্ৰদ্ধাঞ্জলী, অসম ষ্টাৰ, অপৰূপা, বৰ্ণালী আদি বহু কেইখন বহু থিয়েটাৰত সংগীত পৰিচালক, গীতিকাৰ, সুৰকাৰ আৰু কণ্ঠশিল্পী হিচাপে জড়িত হৈ আছিল। তেওঁ কিছুদিন শিক্ষকতাও কৰিছিল।

২০২৩ চনৰ ২১ অক্টোবৰত বৰপেটা চিকিৎসা মহাবিদ্যালয় হাস্পাতালত ৮১ বছৰ বয়সত দীৰ্ঘদিন ধৰি ভূগি থকা হৃদৰোগত তেওঁৰ মৃত্যু হয়।

স্বীকৃতি

সংগীতৰ ক্ষেত্ৰখনলৈ আগবঢ়োৱা অৱদানৰ স্বীকৃতি স্বৰূপে তেওঁলৈ অলেখ বঁটা-বাহন আগবঢ়োৱা হৈছে। ইয়াৰ ভিতৰত আছে অসম চৰকাৰে প্ৰদান কৰা ব্ৰজনাথ শৰ্মা স্মাৰক শিল্পী বঁটা আৰু শিল্পী পেনচন, আবাহন থিয়েটাৰে প্ৰদান কৰা ড॰ ভবেন্দ্ৰনাথ শইকীয়া বঁটা, মুনলাইট মিডিয়া বঁটা আদি।

তথ্য উৎস

শ্ৰেণী:অসমীয়া চলচ্চিত্ৰৰ সংগীত পৰিচালক
শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী
শ্ৰেণী:অসমৰ সঙ্গীত পৰিচালক
শ্ৰেণী:অসমৰ কণ্ঠশিল্পী
শ্ৰেণী:অসমীয়া ভাষাৰ গীতিকাৰ
গোসাঁই-নাম

গোসাঁই-নাম হ'ল অসমীয়া সমাজত প্ৰচলিত এক শ্ৰেণীৰ মৌখিক সাহিত্য। গোসাঁই-নামৰ গীতবিলাক বালক কৃষ্ণৰ কাহিনীৰ ওপৰত আধাৰিত। কংসৰ কাৰাগাৰত জন্ম হোৱা, যশোদাৰ ঘৰত থাকি বৃন্দাবনত গৰু চৰোৱা, নচা, গোৱা, ধেমালি কৰা-এনেবোৰ কাৰ্যৰ আভাস এই গীতবোৰত পোৱা যায়। ব্ৰজগোপী, বিশেষকৈ ৰাধিকা, আৰু কংস ৰজাৰ চন্দন যোগাঁতী কুঁজী বুঢ়ীৰ লগত নাগৰ কৃষ্ণৰ মধুৰ সম্পৰ্কয়ো গীতকাৰসকলক সমল যোগাইছে, আনফালে তেওঁলোকৰ হৃদয়ো স্পৰ্শ কৰিছে। গোসাঁই-নামত নামৰ মহিমাও ভক্তসকলৰ প্ৰাণৰ উচ্ছ্বাসেৰে উচ্ছ্বসিত হৈ উঠিছে।

তথ্য সংগ্ৰহ

শ্ৰেণী:অসমৰ সংস্কৃতি
ৰঙা টুনি

]], India)
ৰঙা টুনি (, বৈজ্ঞানিক নাম-Amandava amandava) এবিধ সৰু আকাৰৰ চৰাইৰ প্ৰজাতি৷ ইয়াক সাধাৰণতে এছিয়াৰ মুকলি খেতি-পথাৰ বা ঘাঁহনি আদিত দেখা পোৱা যায়৷

বিৱৰণ

ৰঙা টুনি সৰু আকাৰৰ চৰাই৷ ইয়াৰ দেহটো ৰঙা বৰণৰ আৰু বগা ফুটুকীয়া৷ ইয়াৰ নেজডাল ক'লা আৰু ঠোঁটটো ৰঙা৷ প্ৰজনন কালত মতা ৰঙা টুনিৰ সমগ্ৰ দেহটো ৰঙা হৈ পৰে৷ কেৱল ইয়াৰ চকুৰ চাৰিওকাষে ক'লা বৰণৰ আঁচ থকা দেখা যায়৷ প্ৰজনন নোহোৱা কালত মতা চৰাইৰ ৰং শেঁতা পৰা হয়৷ মাইকীজনীৰ ৰং শেঁতা আৰু ডেউকাত বগা ফুটবোৰ মতাটোতকৈ কমকৈ থকা দেখা যায়৷

বিতৰণ

ৰঙা টুনিৰ মূল প্ৰজাতিটো বাংলাদেশ, ভাৰত, শ্ৰীলংকা, নেপাল আৰু পাকিস্তানত দেখা পোৱা যায়৷ তদুপৰি চীন, থাইলেণ্ড, ভিয়েটনামত ই বিস্তৃত হৈ আছে৷ ইয়াৰে আন দুটা উপ-প্ৰজাতি punicea আৰু decouxi. ক্ৰমান্বয়ে জাভা আৰু কম্বোডিয়াত দেখা পোৱা যায়৷

বাসস্থান

ৰঙা টুনিয়ে প্ৰধানতঃ ঘাঁহনিৰে পূৰ্ণ সমতল অঞ্চল বা খেতি পথাৰৰ আশে পাশে চৰি ভাল পায়৷

আচৰণ

ৰঙা টুনিক সাধাৰণতে সৰু সৰু গোটত চৰা দেখিবলৈ পোৱা যায়৷ ই খুউব চুটি আৰু খৰকৈ 'চ্চিইইপ ধৰণে মতা শুনা যায়৷

খাদ্য

ৰঙা টুনিয়ে ঘাঁহৰ গুটি, পোক-পৰুৱা আদি খাই জীয়াই থাকে৷

প্ৰজনন

এই চৰাইবিধে প্ৰজনন কালত যোৰা পাতে৷ যোৰাৰ ইটোৱে সিটোৰ পাখি পৰিষ্কাৰ (preen) কৰি দিয়ে৷ ইহঁতে ঘাঁহ পাতেৰে বাহ সাজে৷ এবাৰত ৫-৬ টাকৈ বগা বৰণৰ কণী পাৰে৷

আলোকচিত্ৰৰ ভঁৰাল

তথ্যসূত্ৰ

বাহ্যিক সংযোগ

Photos and videos
BirdLife Species Factsheet

শ্ৰেণী:শালিকা
শ্ৰেণী:জীৱবিজ্ঞান
শ্ৰেণী:অসমৰ চৰাই
এমিনেম

মাৰ্শ্ৱেল ব্ৰুচ মেথাৰ্চ তৃত্ৱীয় ওৰফে এমিনেম আমেৰিকা যুক্তৰাষ্ট্ৰৰ এজন প্ৰতিভাশালী তথা বিখ্যাত হিপ হ'প গায়ক। D12 দলৰ সদস্য এমিনেমক আমেৰিকান মেগাজিন ৰ'লিং ষ্ট'ন-এ ১০০ জন সৰ্বকালৰ শ্ৰেঠ কলাতকৰ ভিতৰত ৮৩ তম স্থান প্ৰদান কৰি হিপ হ'পৰ ৰজা বুলি আখ্যা দিছে।

১৫টা গ্ৰাম্মী বটাৰে পুৰস্কৃত এমিনেম 8 মাইল্ নামৰ এক চলচ্চিত্ৰতো অভিনয় কৰিছে।

ব্যহ্যিক সংযোগ

শ্ৰেণী:আমেৰিকান কণ্ঠশিল্পী
শ্ৰেণী:জীৱিত ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
প্ৰিয়ম্বদা নটৰাজন

প্ৰিয়ম্বদা (প্ৰিয়া) নটৰাজন হৈছে এগৰাকী ভাৰতীয় মূলৰ তাত্ত্বিক জ্যোতিপদাৰ্থবিজ্ঞানী। তেখেতে য়েল বিশ্ববিদ্যালয়ৰ পদাৰ্থ বিজ্ঞান আৰু জ্যোতিৰ্বিজ্ঞান বিভাগৰ এগৰাকী অধ্যাপিকা। কৃষ্ণ পদাৰ্থ আৰু কৃষ্ণ শক্তিৰ অনুসন্ধানৰ ক্ষেত্ৰখনলৈ আগবঢ়োৱা বৰঙনিৰ বাবে তেখেতক জনা যায়। ইয়াৰ লগতে তেখেতে মহাকাৰ্ষণিক লেন্সিঙতো গুৰুত্বপূৰ্ণ কাম কৰিছে। তেখেতে লিখা এখন মূল্যৱান গ্ৰন্থ হৈছে-Mapping the Heavens: The Radical Scientific Ideas That Reveal the Cosmos(। )

প্ৰাৰম্ভিক জীৱন

প্ৰিয়া নটৰাজনৰ জন্ম হৈছিল তামিলনাডুৰ কইম্বাটুৰত। তেখেতৰ পিতৃ-মাতৃ বিদ্যায়তনিক দিশৰ লগত জড়িত আছিল। তেওঁলোকৰ সন্তান তিনিটা। প্ৰিয়া ডাঙৰ-দীঘল হৈছিল দিল্লীত। আৰ.কে.পুৰমত থকা দিল্লী পাব্লিক স্কুলত তেখেতে অধ্যয়ন কৰিছিল।

শিক্ষা আৰু কৰ্মজীৱন

তেখেতে বিশ্বখ্যাত মাছাছুছেটছ্ ইনষ্টিটিউট্ অৱ টেকন'লজি (এম আই টি)-ৰ পৰা পদাৰ্থ বিজ্ঞান আৰু গণিত বিষয়ত প্ৰাক্-স্নাতক ডিগ্ৰী অৰ্জন কৰে। ১৯৯১ চনৰ পৰা ১৯৯৩ চনলৈ তেখেতে এমআইটিৰ "বিজ্ঞান, প্ৰযুক্তিবিদ্যা আৰু সমাজ" আৰু "প্ৰযুক্তিবিদ্যা আৰু ৰাজহুৱা নীতি"ৰ পাঠ্যক্ৰম দুটাতো নামভৰ্তি কৰিছিল। তেখেতে ইংলেণ্ডৰ কেম্ব্ৰিজ বিশ্ববিদ্যালয়ৰ জ্যোতিৰ্বিজ্ঞান প্ৰতিষ্ঠানৰ (Institute of Astronomy) পৰা "তাত্ত্বিক জ্যোতিৰ্পদাৰ্থবিজ্ঞান"ত অধ্যয়ন কৰে আৰু স্নাতক ডিগ্ৰী অৰ্জন কৰে। তেখেত ত্ৰিনিটি কলেজৰো সদস্য আছিল। আৰু এটা গৱেষণা ফেল'শ্বিপলৈ নিৰ্বাচিত হৈছিল (১৯৯৭-২০০৩)। তেখেতেই প্ৰথমগৰাকী মহিলা জ্যোতিৰ্পদাৰ্থবিজ্ঞানী যি ত্ৰিনিটি কলেজ, কেমব্ৰিজৰ সভ্য হৈছে। য়েল বিশ্ববিদ্যালয়লৈ অহাৰ পূৰ্বে তেখেতে কানাডাৰ টৰণ্টোস্থিত কানাডিয়ান তাত্ত্বিক জ্যোতিৰ্পদাৰ্থবিজ্ঞান প্ৰতিষ্ঠানত অনাৱাসিক প'ষ্ট ডক্তৰেল সভ্য হিচাপে কেইমাহমানৰ বাবে কৰ্মনিৰ্বাহ কৰিছিল।

অধ্যয়ন আৰু গৱেষণাৰ লগত জড়িত হোৱাৰ উপৰিও প্ৰিয়া নটৰাজনে কাব্যচৰ্চাও কৰে। ২০০৫ চনৰ পৰা ২০০৮ চনলৈকে তেখেতে "এছিয়ান এইজ"ত এটা জনপ্ৰিয় বিজ্ঞান স্তম্ভ লিখিছিল।

গৱেষণাক্ষেত্ৰ

তেখেতৰ গৱেষণা মূলতঃ জড়িত হৈ আছে কৃষ্ণ পদাৰ্থ আৰু সেইসমূহৰ মানাংকন কৰাত। কৃষ্ণ পদাৰ্থৰ কিদৰে এই ব্ৰহ্মাণ্ডত বিচৰিত হৈ আছে আৰু সেইসমূহৰ বিতৰণ কেনেধৰণৰ-এই সম্পৰ্কে তেখেত সুগভীৰ গৱেষণাত ব্যস্ত। তাৰকাৰাজ্য-গুচ্ছ-যাক কৃষ্ণ পদাৰ্থৰ এক সুবৃহৎ সংগ্ৰাহালয় বুলি জনা যায়, তাৰ তেখেতে কৃষ্ণপদাৰ্থভিত্তিক মানচিত্ৰ অংকনত মনোনিৱেশ কৰিছে। গুচ্ছসমূহৰ দ্বাৰা মহাকাৰ্ষনিক লেন্সিং কৰি লৈ তাৰ জৰিয়তে কৃষ্ণ শক্তিৰ আৰ্হিবোৰ ৰুদ্ধ কৰিব পাৰি বুলি ভবা হৈছে। এইটো কৰিবলৈকে তেখেতে কিছুমান প্ৰক্ৰিয়া আৰু প্ৰণালীবদ্ধ পদ্ধতি নিৰ্মাণ কৰিবলৈকে তেখেতে গৱেষণা চলাই গৈছে। তেখেতেৰ গৱেষণাকৰ্মই দেখুৱাইছে যে- গুচ্ছ শক্তিশালী লেন্সিঙৰ জৰিয়তে (cluster strong lensing) এটা মৌলিক আৰু সম্ভাৱনাপূৰ্ণ শক্তিশালী প্ৰয়োগশালাত কৃষ্ণ শক্তিৰ বিৱৰ্ধিত মডেলবোৰ পৰীক্ষণ কৰিব পাৰি।
২০১১ চনৰ জানুৱাৰীত, ভাৰতৰ নতুন দিল্লীত তেখেতক "India Empire NRI" বঁটা প্ৰদান কৰা হয়। বিজ্ঞানৰ ক্ষেত্ৰখনলৈ আগবঢ়োৱা অৱদানৰ বাবে তেখেতক এই সন্মান দিয়া হয়।

তথ্যসূত্ৰ

বাহ্যিক সংযোগ

য়ালে বিশ্ববিদ্যালয়ৰ জ্যোতিৰ্বিজ্ঞান বিভাগৰ ৱেবপৃষ্ঠা
গাগেনহেইম সভ্যৰ ৱেবপৃষ্ঠা
ৰেডক্লিফ সভ্যসকলৰ ৱেবপৃষ্ঠা

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় পদাৰ্থ বিজ্ঞানী
শ্ৰেণী:ভাৰতীয় মহিলা পদাৰ্থ বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ফেমিনা

ফেমিনা এক মহিলাৰ ওপৰত ভিত্তি কৰি প্ৰকাশ পোৱা, ভাৰতীয় আলোচনী। এই আলোচনী টাইমস গ্ৰুপৰ মালিকানাধীনত প্ৰকাশ হয়। ভাৰতৰ আটাইতকৈ পুৰণি মহিলা ইংৰাজী আলোচনী ফেমিনা প্ৰায় ছয় দশক ধৰি প্ৰকাশ হৈ আহিছে। এই আলোচনীত মহিলাৰ লগত জড়িত বিভিন্ন বিষয়ৰ প্ৰবন্ধ আৰু আলোচনা প্ৰকাশ হয়। উদাহৰণস্বৰূপে কিছুমান বিষয় হৈছে সম্পৰ্ক, কেৰিয়াৰ, ফেশ্বন, সৌন্দৰ্য, আৰু উচ্চ সাফল্য অৰ্জন কৰা মহিলাৰ তথ্য, সাক্ষাৎকাৰ, ইত্যাদি। ফেমিনা (ইণ্ডিয়া)ৰ বৰ্তমান ফেচবুকত ২.৮ নিযুত অনুসৰণকাৰী আছে, ইনষ্টাগ্ৰামত ৫৫৬.৬০০ আৰু টুইটাৰত ৫৫২.০০০ আছে। এই দ্বিমাহিলী আলোচনীখনে ফেমিনা হিন্দী, ফেমিনা বাংলাআৰু ফেমিনা তামিলৰ দৰে আঞ্চলিক ভাষাতো প্ৰকাশ হয়। ইয়াৰ উপৰিও, এই আলোচনীত ফেমিনা চেলোন এণ্ড স্পা প্ৰকাশ হয়, যাক মাহিলী ভাৰতীয় সৌন্দৰ্য ব্যৱসায়লৈ পোনপটীয়াকৈ বিতৰণ কৰা হয়, আৰু বিভিন্ন সময়ত ফেমিনা ব্ৰাইডছ, ফেমিনা পেৰেণ্টিং, আৰু ফেমিনা কুকবুক আদি প্ৰবন্ধও প্ৰকাশ হয়।

বাহ্যিক সংযোগসমূহ

ফেমিনা ইণ্ডিয়া ৱেবছাইট
ফেমিনা হিন্দী ৱেবছাইট
ফেমিনা বাংলা ৱেবছাইট
ফেমিনা তামিল ৱেবছাইট

তথ্যসূত্ৰ

শ্ৰেণী:ভাৰতত প্ৰকাশিত আলোচনী
শ্ৰেণী:মহিলা আলোচনী
শ্ৰেণী:ইংৰাজী আলোচনী
শ্ৰেণী:বাংলা আলোচনী
শ্ৰেণী:হিন্দী আলোচনী
যমুনা কৃষ্ণণ

যমুনা কৃষ্ণণ (জন্ম: ২৫ মে' ১৯৭৪) এগৰাকী ভাৰতীয় অজৈৱ ৰসায়নবিজ্ঞানী। তেওঁ ২০১৪ চনৰ আগষ্ট মাহৰ পৰা আমেৰিকা যুক্তৰাষ্ট্ৰৰ চিকাগো বিশ্ববিদ্যালয়ৰ ৰসায়ন বিজ্ঞান বিভাগৰ অধ্যাপক পদত অধিষ্ঠিত হৈ আছে। ইয়াৰ আগতে তেওঁ ভাৰতৰে টাটা মৌলিক গৱেষণা প্ৰতিষ্ঠানৰে ৰাষ্ট্ৰীয় জৈৱিকবিজ্ঞান কেন্দ্ৰত ৰিডাৰ হিচাপে কৰ্মৰত আছিল। তেওঁ ২০১৩ চনত তেওঁ ৰসায়ন বিজ্ঞানৰে ক্ষেত্ৰখনলৈ আগবঢ়োৱা অৱদানৰ স্বীকৃতি স্বৰূপে ভাৰতৰ বিজ্ঞান আৰু প্ৰযুক্তিবিদ্যাৰ ক্ষেত্ৰৰ সৰ্বোচ্চ সন্মান শান্তি স্বৰূপ ভাটনাগৰ বঁটা লাভ কৰিছিল। লগে লগে তেওঁ শান্তি স্বৰূপ ভাটনাগৰ বঁটা লাভ কৰা কনিষ্ঠতম ব্যক্তিত পৰিগণিত হৈছিল। ২০১৭ চনত তেওঁ ভৌতিক বিজ্ঞানৰ শিতানত ইনফ'চিছ চাইন্স ফাউণ্ডেচনে আগবঢ়োৱা ইনফ'চিছ বঁটা লাভ কৰিছিল। ভৌতিক বিজ্ঞানৰে শিতানত ইনফ'চিছ বঁটা লাভ কৰা যমুনা কৃষ্ণণ প্ৰথম আৰু একমাত্ৰ মহিলা বিজ্ঞানী।

প্ৰাৰম্ভিক জীৱন আৰু শিক্ষা

১৯৭৪ চনৰ ২৫ মে' তাৰিখে কেৰালাৰ মালাপ্পুৰম জিলাৰ পাৰাপ্পানানগাড়ীত যমুনা কৃষ্ণণৰ জন্ম হৈছিল। ১৯৯৪ চনত তেওঁ মাদ্ৰাজ বিশ্ববিদ্যালয়ৰ অন্তৰ্ভুক্ত চেন্নাইত অৱস্থিত খ্ৰীষ্টান মহিলা মহাবিদ্যালয়ৰ পৰা ৰসায়ন বিজ্ঞান বিভাগৰ স্নাতক ডিগ্ৰী লাভ কৰিছিল। ১৯৯৭ চনত তেওঁ বেংগালুৰুত অৱস্থিত ভাৰতীয় বিজ্ঞান প্ৰতিষ্ঠানৰ পৰা ৰাসায়নিক বিজ্ঞান বিষয়ত স্নাতকোত্তৰ ডিগ্ৰী লাভ কৰিছিল। একে প্ৰতিষ্ঠানৰ পৰা তেওঁ ২০০২ চনত অজৈৱ ৰসায়নত পিএইছডি ডিগ্ৰী লাভ কৰিছিল। তেওঁ ২০০১ চনৰ পৰা ২০০৪ চনলৈ যুক্তৰাজ্যৰ কেম্ব্ৰিজ বিশ্ববিদ্যালয়ৰ ৰসায়ন বিজ্ঞান বিভাগত পোষ্টডক্টৰেল ফেল' হিচাপে গৱেষণাৰত আছিল।

কৰ্মজীৱন

তেওঁ ২০০৫ চনত বেংগালুৰুত অৱস্থিত টাটা মৌলিক গৱেষণা প্ৰতিষ্ঠানৰ জৈৱিক বিজ্ঞান কেন্দ্ৰত ফেল' 'ই' হিচাপে যোগদান কৰিছিল। ২০০৯ চনত তেওঁ ৰাষ্ট্ৰীয় জৈৱিক বিজ্ঞান কেন্দ্ৰৰ ৰিডাৰ 'এফ' পদৱী লাভ কৰে। ২০১৩ চনত তেওঁ টাটা মৌলিক গৱেষণা প্ৰতিষ্ঠানৰ বেংগালুৰুত অৱস্থিত ৰাষ্ট্ৰীয় জৈৱিক বিজ্ঞান কেন্দ্ৰত সহযোগী অধ্যাপক 'জি' পদলৈ পদোন্নতি লাভ কৰে। ২০১৪ চনৰ আগষ্ট মাহত তেওঁ আমেৰিকা যুক্তৰাষ্ট্ৰৰ চিকাগো বিশ্ববিদ্যালয়ত ৰসায়ন বিজ্ঞানৰ অধ্যাপক হিচাপে যোগদান কৰে।

গৱেষণা

যমুনা কৃষ্ণণে বৰ্তমান নিউক্লিক এচিডৰ ডাইনামিক্স, নিউক্লিক এচিড নেন'টেকনলজি, কোষীয় আৰু উপ-কোষীয় প্ৰযুক্তি আদিৰ ক্ষেত্ৰসমূহত গৱেষণা কৰি আছে।

বঁটা আৰু সন্মান

যমুনা কৃষ্ণণে বহুতো ৰাষ্ট্ৰীয় আৰু আন্তঃৰাষ্ট্ৰীয় বঁটা লাভ কৰিছে। তাৰে ভিতৰত উল্লেখযোগ্য সমূহ হ'ল:
১৮৫১ গৱেষণা ফেল'শ্বিপ, ৰয়েল কমিচন ফৰ দা এক্সিবিচন অফ ১৮৫১
ৱল্ফ কলেজৰ ফেল'শ্বিপ, কেম্ব্ৰিজ বিশ্ববিদ্যালয়, যুক্তৰাজ্য
উদ্ভাৱনশীল যুৱ জৈৱপ্ৰযুক্তিবিদ বঁটা, ডিবিটি
ভাৰতীয় ৰাষ্ট্ৰীয় বিজ্ঞান একাডেমীৰ যুৱ বিজ্ঞানী পদক
ভাৰতীয় বিজ্ঞান একাডেমীৰ সহযোগী
ৱাইআইএম-বষ্টন যুৱ বিজ্ঞানী বঁটা, ২০১২
ডিবিটি-ৱেলকাম ন্যাস ভাৰত এলাইন্স জ্যেষ্ঠ ফেল'শ্বিপ বঁটা
শান্তি স্বৰূপ ভাটনাগৰ বঁটা, ৰাসায়নিক বিজ্ঞান, ২০১৩
এভিআৰএ যুৱ বিজ্ঞানী বঁটা, ২০১৪
চেল'ছ ৪০ আন্দাৰ, ২০১৪
ফেকাল্টি অফ ১০০০ প্ৰাইম, কেমিকেল বায়লজি, ২০১৪
কেমিকেল চাইন্সছ ইমাৰ্জিং ইনভেষ্টিগেটৰ বঁটা, ৰয়েল ছ'চাইটি অফ কেমিষ্ট্ৰী
ইনফ'চিছ বঁটা, ভৌতিক বিজ্ঞান,
২০১৭

তথ্য উৎস

শ্ৰেণী:ভাৰতৰ ব্যক্তি
শ্ৰেণী:ভাৰতীয় বিজ্ঞানী
শ্ৰেণী:ৰসায়নবিদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
দুমৌৰ

দুমৌৰ বা দুমীৰ মিচিং জনগোষ্ঠীয়ে ব্যৱহাৰ কৰা গামোচা৷ ইয়াক পুৰুষ মহিলা উভয়েই ব্যৱহাৰ কৰে৷ দুমৌৰ একৰ পৰা দুই মিটাৰ হয়৷ ইয়াৰ দুয়োটা মূৰত ফুল বছা হয় বা যিকোনো ৰঙৰ সূতাৰে পাৰি দি আঁচু বৈ দিয়া হয়৷ দুমৌৰ বিভিন্ন সময়ত বিভিন্ন ধৰণে পৰিধান কৰা হয়৷ কেতিয়াবা কঁকালত, কেতিয়াবা মূৰত বা গাত লোৱা হয়৷

তথ্য সংগ্ৰহ

শ্ৰেণী:অসমৰ সংস্কৃতি
অৰুণাচল প্ৰদেশৰ জিলাসমূহ

]]ৰ জিলাসমূহ
অৰুণাচল প্ৰদেশ উত্তৰ-পূব ভাৰতৰ এখন ৰাজ্য। ইয়াৰ ৰাজধানী ইটানগৰ। অৰুণাচল প্ৰদেশক ১৭ খন প্ৰশাসনিক জিলাত বিভক্ত কৰা হৈছে।

ইতিহাস

১৯৬৫ চনৰ ১ ডিচেম্বৰ তাৰিখে সেইসময়ৰ নেফা (North-East Frontier Agency)-ক পাঁচখন জিলাত ভাগ কৰা হৈছিল। সেইকেইখন আছিল: কামেং জিলা, সোৱণশিৰি জিলা, ছিয়াঙ জিলা, লোহিত জিলা, আৰু টিৰাপ জিলা।

১৯৮০ চনৰ ১৩ মে’ত সোৱণশিৰি জিলা দুভগত বিভক্ত হয়: নামনি সোৱণশিৰি জিলা আৰু উজনি সোৱণশিৰি জিলা। সেইসময়ৰ সোৱণশিৰি জিলাৰ দাপৰিজো মহকুমাক লৈ উজনি সোৱণশিৰি জিলা গঠিত হয় আৰু বাকীঅংশৰে গঠন হয় নামনি সোৱণশিৰি জিলা।

১৯৮০ চনৰে ১ জুনত লোহিত জিলাক দুভগত বিভক্ত কৰা হয়: লোহিত জিলা আৰু দিবাং উপত্যকা জিলা। একেদিনাখনেই ছিয়াং জিলাকো দুভাগত ভাগ কৰা হয়: পূব ছিয়াং জিলা আৰু পশ্চিম ছিয়াং জিলা। লগতে কামেং জিলাৰ চেপ্লা আৰু ব’মডিলা মহকুমাক লৈ ক্ৰমে পূব কামেং জিলা আৰু পশ্চিম কামেং জিলাৰ গঠন কৰা হয়।

১৮৮৪ চনৰ ৬ অক্টোবৰত পূব কামেং জিলাৰ পৰা টাৱাং জিলা পৃথক হৈ যায়। ১৯৮৭ চনত সেই সময়ৰ টিৰাপ জিলাক দুভাগত ভাগ কৰি বৰ্তমনৰ টিৰাপ জিলা আৰু চাংলাং জিলাৰ গঠন কৰা হয়। ১৯৯২ চনৰ ২২ চেপ্টেম্বৰত সেইসময়ৰ নামনি সোৱণশিৰি জিলাক পুনৰ দুভাগত ভাগ কৰি নামনি সোৱণশিৰি জিলা আৰু পাপুমপাৰে জিলাৰ গঠন কৰা হয়। ২০০০ চনৰ জুন মাহত নামনি সোৱণশিৰি জিলাৰ পৰা পুনৰ এখন নতুন জিলা কুৰুং কুমেইৰ গঠন কৰা হয়। ২০০১ চনৰ ১৬ ডিচৰম্বৰত দিবাং উপত্যকা জিলাৰ অংশৰ পৰা নামনি দিবাং উপত্যকা জিলাৰ গঠন কৰা হয়। ১৬ ফেব্ৰুৱাৰী ২০০৪ তাৰিখে লোহিত জিলাৰ একাংশৰ পৰা অঞ্জাও জিলাৰ গঠন কৰা হয়।

প্ৰশাসন

জিলাসমূ্হ প্ৰশাসনিক বিষয়া হৈছে জিলা দণ্ডাধিকাৰী অথবা জিলা উপায়ুক্ত। ৰাজ্যখনৰ বিভিন্ন চৰকাৰী বিভাগে জিলা দণ্ডাধিকাৰী অথবা জিলা উপায়ুক্তক জিলাখন সূচাৰুৰূপে পৰিচালনা কৰাত সহায় কৰে।

জিলাখনৰ আইন সম্বন্ধীয় বিষয়সমূহ পুলিছ অধীক্ষকে পৰিচালনা কৰে।

জিলাসমূহ

বৰ্তমান, অৰুণাচল প্ৰদেশ ১৭ খন জিলাৰে গঠিত। এই জিলাসমূহত ৰাজ্যখনৰ বিভিন্ন জনগোষ্ঠীৰ লোকসকলে বাস কৰে। জিলাসমূহ হৈছে:

ক’ড
জিলা
সদৰ
জনসংখ্যা(২০১১)
মাটিকালি(বৰ্গ কিমি)
জনঘনত্ব(প্ৰতি বৰ্গ কিমি)
ৱেবছাইট
মানচিত্ৰ
AJ অনজৌ জিলা (Anjaw) হাৱাই Hawai ২১,০৮৯ ৬,১৯০ ৩ lohit.nic.in |
CH চাংলাং জিলা (Changlang) চাংলাং ১৪৭,৯৫১ ৪,৬৬২ ২৭ changlang.nic.in |
EK পূব কামেং জিলা ছেপ্পা ৭৮,৪১৩ ৪,১৩৪ ১৪ eastkameng.nic.in |
ES পূব ছিয়াং জিলা পাছিঘাট ৯৯,০১৯ ৪,০০৫ ২২ eastsiang.nic.in |
EL লোহিত জিলা (Lohit) তেজু ১৪৫,৫৩৮ ২,৪০২ ১৩ lohit.nic.in |
লংডিং জিলা (Longding) লংডিং -- -- -- -- --
LBনামনি সোৱণশিৰি জিলা জিৰ’ ৮২,৮৩৯ ৩,৪৬০ ২৪ lowersubansiri.nic.in |
PA পাপুমপাৰে জিলা য়ুপিয়া ১৭৬,৩৮৫ ২,৮৭৫ ৪২ papumpare.nic.in |
TA টাৱাং জিলা (Tawang) টাৱাং চহৰ ৪৯,৯৫০ ২,০৮৫ ১৯ tawang.nic.in |
TI টিৰাপ জিলা (Tirap) খ’নছা ১১১,৯৯৭ ২,৩৬২ ৪২ tirap.nic.in |
UD নামনি দিবাং উপত্যকা জিলা ৰ’য়িং ৫৩,৯৮৬ ৩,৯০০ ১৪ roing.nic.in |
US উজনি ছিয়াং জিলা Upper Siangয়িংকিয়ং ৩৩,১৪৬ ৬,১৮৮ ৫ uppersiang.nic.in |
UB উজনি সোৱণশিৰি জিলা দাপ’ৰিজ’ ৮৩,২০৫ ৭,০৩২ ৮ -- |
WK পশ্চিম কামেং জিলা ব’মডিলা ৮৭,০১৩ ৭,৪২২ ১০ westkameng.nic.in |
WS পশ্চিম ছিয়াং জিলা (West Siang) আলং ১১২,২৭২ ৮,৩২৫ ১২ westsiang.nic.in |
উজনি দিবাং উপত্যকা জিলা আনিনি ৭,৯৪৮ ৯,১২৯ ১ -- |
কুৰুং কুমেই জিলা (Kurung Kumey) ক’ল’ৰিয়াং ৮৯,৭১৭ ৮,৮১৮ ১০ -- |

তথ্য সংগ্ৰহ

শ্ৰেণী:ভাৰতৰ জিলাসমূহ
শ্ৰেণী:অৰুণাচল প্ৰদেশ
বাদশ্বাহ

আদিত্য প্ৰতীক সিং (১৯ নৱেম্বৰ ১৯৮৪ জন্ম) বাদশ্বাহ নামত অধিক জনাজাত, এজন ভাৰতীয় ৰেপাৰ, গায়ক, গীতকাৰ, সংগীত প্ৰযোজক, দূৰদৰ্শন ব্যক্তিত্ব আৰু ব্যৱসায়ী। তেওঁ হিন্দী, পঞ্জাবী, ইংৰাজী আৰু হাৰিয়াণভী ভাষাত গান গাইছে।

বাদশ্বাহে ২০১২ চনৰ একক "Saturday Saturday"-ৰ জৰিয়তে জনপ্ৰিয়তা লাভ কৰে, যি ২০১৪ চনৰ চলচ্চিত্ৰ হম্প্টি শৰ্মা কী দুলহনিয়া-ৰ সংগীতত অন্তৰ্ভুক্ত হৈছিল। তেওঁৰ জনপ্ৰিয় বলিউড সংগীতৰ ভিতৰত আছে — খুবসুৰত (২০১৪ চলচ্চিত্ৰ)-ৰ "অভি তো পাৰ্টী শুৰু হুই হ্যায়", কাপুৰ এণ্ড চন্স-ৰ "কৰ গয়ী চিল", ষ্ট্ৰিট ডেন্সাৰ 3D-ৰ "গৰ্মী", Crew-ৰ "নেইনা", নমস্তে ইংলেণ্ড-ৰ "Proper Patola" আদি। তেওঁ আন্তঃৰাষ্ট্ৰীয় শিল্পী জে বেলভিন আৰু টাইনিৰ সৈতে "Voodoo" নামৰ গীতত সহকৰ্মী হিচাপে কাম কৰিছে, য'ত লিল বেবিৰ অতিথি পদৰ শ্লোকো আছে।

বাদশ্বাহে এমটিভি হাছল, ইণ্ডিয়ান আইডল, দিল হে ভাৰতীয়, ইণ্ডিয়াজ গট টেলেণ্ট আৰু ইণ্ডিয়াজ গট লেটেণ্টত বিচাৰক হিচাপে অংশ গ্ৰহণ কৰিছে।

প্ৰাৰম্ভিক জীৱন আৰু শিক্ষা

আদিত্য প্ৰতীক সিং ১৯৮৪ চনৰ ১৯ নৱেম্বৰত দিল্লীত জন্মগ্ৰহণ কৰিছিল। তেওঁৰ পিতৃ এজন চৰকাৰী বিষয়া আছিল যিজন দিল্লীৰ, আৰু মাতৃ এজনী শিক্ষক আছিল যিজন পঞ্জাবৰ। তেওঁৰ এজনী সৰু ভনী আছে যাৰ নাম অপৰাজিতা সিং।

তেওঁ দিল্লীৰ পিতামপুৰস্থিত বাল ভাৰতী পাব্লিক স্কুলৰ পৰা পঢ়াশুনা সম্পূৰ্ণ কৰে, য'ত তেওঁ বিদ্যালয়ৰ কোৱাৰ দলৰ সৈতে সংগীত পৰিবেশন কৰিছিল।

ব্যক্তিগত জীৱন

বাদশ্বাহে ২০১২ চনত জাছমিন মাসীহৰ সৈতে বিবাহ বন্ধনত আবদ্ধ হয়। ২০১৭ চনৰ জানুৱাৰীত তেওঁলোকৰ এটি কন্যা সন্তান জন্মগ্ৰহণ কৰে, যাৰ নাম জেছেমী গ্ৰেছ মাসীহ সিং।
তেওঁলোকে ২০২০ চনত বিবাহবিচ্ছেদ কৰে।

ভাৰতীয় ৰেপাৰ বাদশ্বাহে আতিথ্য উদ্যোগতো নিজৰ উপস্থিতি গঢ়ি তুলিছে। তেওঁ দিল্লী আৰু মুম্বাইত “Dragonfly Experience” নামৰ ৰেষ্টুৰেণ্টৰ সহ-স্বত্বাধিকাৰী। চণ্ডীগড়ত তেওঁৰ “Sago Spice Symphony”, “Seville”, আৰু “Sidera” নামৰ তিনিটা উন্নত মানৰ ৰেষ্টুৰেণ্ট আছে। ২০২৫ চনত তেওঁ মুম্বাইত “Badboy Pizza” নামৰ এটা কিউএসআৰ (QSR) চেইন আৰম্ভ কৰে, যাৰ জৰিয়তে তেওঁ ভাৰতজুৰি বিস্তাৰ কৰাৰ পৰিকল্পনা কৰিছে।

ডিস্কোগ্ৰাফী

চলচ্চিত্ৰ কেৰিয়াৰ

বঁটা আৰু মনোনয়ন

টোকা

তথ্যসূত্ৰ

শ্ৰেণী:ভাৰতীয় কণ্ঠশিল্পী
কুমাৰ স্বামী কামৰাজ নাদাৰ

কুমাৰা স্বামী কামৰাজ নাদাৰ (১৯০৩-১৯৭৫) ১৯৭৬ চনত ভাৰত-ৰত্ন সন্মানেৰে সন্মানিত হোৱা বিশিষ্ট ব্যক্তিগৰাকী হৈছে কুমাৰা স্বামী কামৰাজ নাদাৰ। ভাৰত ৰাজনৈতিক আৰু সামাজিক দিশলৈ তেওঁৰ বিশিষ্ট বৰঙণিৰ বাবে ভাৰত চৰকাৰে এই সন্মান আগবঢ়াইছিল। সাধাৰণ পৰিয়ালৰ পৰা অহা স্কুলীয়া শিক্ষা-দীক্ষাত আগবাঢ়িব নোৱাৰা ব্যক্তি এজনে সমাজ সংগঠনৰ দিশত যি কৃতিত্ব আৰু সাফল্য প্ৰদৰ্শন কৰিছিল-সেয়া আদৰ্শ হৈ ৰল। ১৯৫৪ চনত তেওঁ মাদ্ৰাজৰ মুখ্যমন্ত্ৰী হিচাপে নিৰ্বাচিত হৈছিল। তেওঁৰ ইংৰাজী ভাষাৰ প্ৰতি অকণো মোহ নাছিল।

জন্ম আৰু পৰিয়াল

কামৰাজ নাদাৰৰ জন্ম হয় ১৯০৩ চনৰ ১৫ জুলাই তাৰিখে ৰামনাদৰ বিৰুধুনাগাৰত। তেওঁৰ পিতাক এজন সাধাৰণ নাৰিকল ব্যৱসায়ী আছিল। কামৰাজৰ ছয় বছৰ বয়সতে তেওঁৰ পিতাকৰ মৃত্যু হৈছিল। তেওঁলোকৰ নিঠৰুৱা পৰিয়ালটোৱে মোমায়েকৰ আশ্ৰয়ত লালিত-পালিত হৈছিল। কামৰাজে সংসাৰ ধৰ্মত প্ৰৱেশ কৰা নাছিল।

সংগ্ৰামী জীৱন

কুমাৰা স্বামী কামৰাজ নাদাৰে মাত্ৰ ওঠৰ বছৰ বয়সৰ পৰা ভাৰতৰ স্বাধীনতা সংগ্ৰামত যোগদান কৰিবলৈ ওলাই আহে। তেওঁৰ নিজৰ জিলাতে স্বাধীনতা সংগ্ৰমাৰ সেৱাত ব্ৰতী হয়। এই আন্দোলনৰ প্ৰতিটো কাৰ্যসূচীত তেওঁ সক্ৰিয় অংশ লোৱাত ব্ৰিটিছ কোপ নলত পৰে আৰু ইয়াৰ বাবে তেওঁ কেইবামাহো কাৰাবৰণ খাটিবলগীয়া হয়। ১৯৪০ চনত তেওঁ তামিলনাডু কংগ্ৰেছ কমিটীৰ সভাপতি নিৰ্বাচিত হয়। এনেদৰে ১৯৪৭ চনৰ পৰা ১৯৬৯ চনলৈকে তেওঁ নিখিল ভাৰত কংগ্ৰেছ কমিটীৰ বিভিন্ন বিষয় পদত অধিষ্ঠিত হয়। মাদ্ৰাজ বিধান সভাৰ তেওঁ কেইবাবাৰো সদস্য নিৰ্বাচিত হৈছিল। ১৯৫৪ চনত তেওঁ মাদ্ৰাজৰ মুখ্যমন্ত্ৰী নিৰ্বাচিত হয়। ১৯৬৩ চনৰ ৯ অক্টোৱৰত তেওঁ নিখিল ভাৰত জাতীয় কংগ্ৰেছ কমিটীৰ সভাপতি নিৰ্বাচিত হয়। ১৯৬৩ চনত কামৰাজে জ্যেষ্ঠ কংগ্ৰেছী নেতাসকলক মন্ত্ৰী পদৰ পৰা এৰুৱাই সংগঠনৰ কামত ব্ৰতী হবলৈ জৱাহৰলাল নেহেৰুক দিহা দিছিল। ইয়াকে কমাৰাজ আঁচিনি বুলি কোৱা হৈছিল।

পুৰস্কাৰ প্ৰাপ্ত বঁটা

ভাৰত ৰত্ন বঁটা (১৯৭৬),

মৃত্যু

কুমাৰা স্বামী কামৰাজ নাদাৰৰ ১৯৭৫ চনত পৰলোক প্ৰাপ্তি ঘটে।

তথ্য সংগ্ৰহ

বাহ্যিক সংযোগ

Kamarajar Blog From Kamaraj's Family with rare Photo collection
The official website about Perunthalivar Kamaraj by Congress Party
A site about Kamaraj
A website Dedicated to Perunthalaivar Kamaraj
Kamaraj 1932 rare Photo
Dinamani photogallery
Perunthalaivar Kamaraj Facebook Page

শ্ৰেণী:ভাৰতৰ স্বাধীনতা সংগ্ৰামী
শ্ৰেণী:ভাৰত ৰত্ন বঁটা বিজয়ী
শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
এলিজাবেথ হোমছ (লেখিকা)

এলিজাবেথ হোমছ (জন্ম ১৯৮০), কেলিফৰ্ণিয়াৰ লছ এঞ্জেলছত অৱস্থিত এগৰাকী আমেৰিকান লেখিকা আৰু সাংবাদিক। ব্ৰিটিছ ৰয়েল ষ্টাইল আৰু ফেশ্বন বাৰ্তাৰ কভাৰেজৰ বাবে তেওঁ পৰিচিত, তেওঁৰ বেষ্টচেলাৰ প্ৰথম কিতাপ এইচ আৰ এইচ: ছ' মেনি থ'টছ অন ৰয়েল ষ্টাইল ২০২০ চনৰ নৱেম্বৰ মাহত প্ৰকাশ পায়, তেওঁৰ লেখা দ্য নিউয়ৰ্ক টাইমছ, টাউন এণ্ড কাণ্ট্ৰী, ৰিয়েল চিম্পল, আৰু ইনষ্টাইলত প্ৰকাশ পাইছে,

প্ৰাথমিক জীৱন আৰু শিক্ষা

হোমছে মিনেছ'টাৰ নৰ্থফিল্ডস্থিত ছেইণ্ট অলাফ কলেজৰপৰা স্নাতক ডিগ্ৰী লাভ কৰে আৰু কলম্বিয়া বিশ্ববিদ্যালয়ৰ গ্ৰেজুৱেট স্কুল অৱ জাৰ্নেলিজমৰপৰা সাংবাদিকতাত স্নাতকোত্তৰ ডিগ্ৰী লাভ কৰে,

নিৰ্বাচনৰ পিছত তেওঁ দ্য ৱাল ষ্ট্ৰীট জাৰ্নেলৰ কৰ্পৰেট দলত যোগদান কৰে আৰু খুচুৰা বিক্ৰেতা আৰু পোছাক নিৰ্মাতাসকলৰ ওপৰত প্ৰতিৱেদন দিয়ে,

তথ্যসূত্ৰ

শ্ৰেণী:আমেৰিকান লেখক
শ্ৰেণী:লেখিকা
শ্ৰেণী:সাংবাদিক
ইথান'ল

ইথান'ল , হৈছে সুৰাজাতীয় পানীয়ত থকা প্ৰধান এলক'হল, ইষ্টৰ দ্বাৰা শৰ্কৰাৰ কিন্বনৰ ফলত উৎপাদিত হয়। ই এক প্ৰকাৰৰ নিউৰ'টক্সিক চাইক'এক্টিভ দ্ৰাগ আৰু মানহে অতীজৰে পৰা ব্যৱহাৰ কৰা ৰিক্ৰিয়েশ্বনেল দ্ৰাগ। ইয়াৰ মাত্ৰাধিক পানৰ ফলক এলক'হল বিষক্ৰিয়া হ'ব পাৰে।

ইথান'ল হৈছে এক প্ৰকাৰৰ পৰিবৰ্তনশীল, জলনক্ষম, সামান্য গন্ধযুক্ত বৰণহীন তৰল। ইয়াক এণ্টিচেপ্টিক, দ্ৰাৱক, আৰু ইন্ধন হিচাপে ব্যৱহাৰ কৰা হয়। ইয়াৰ নিম্ন শীতলীভৱন গুণৰ বাবে মাৰ্কাৰী যুক্ত থাৰ্ম'মিটাৰ আবিস্কাৰ হোৱাৰ পূৰ্বতে থাৰ্ম'মিটাৰতো ব্যৱহাৰ কৰা হৈছিল। ইয়াৰ গাঠনিক সংযুতি হৈছে, CH3CH2OH, চুটিকৈ প্ৰায়ে C2H5OH, বা EtOH ৰূপতো লিখা হয়।

তথ্য সংগ্ৰহ

শ্ৰেণী:জৈৱিক ৰসায়ন
কোচ ভাষা

কোচ হৈছে ভাৰত আৰু বাংলাদেশৰ কোচ লোকসকলে কোৱা এটা তিব্বত-বৰ্মী ভাষা। ভাৰতৰ কোচসকলে মেঘালয়, অসম আৰু উত্তৰ বংগৰ কিছুমান অঞ্চলত তথা বাংলাদেশৰ কোচসকলে বৃহত্তৰ মৈমনসিং জিলাৰ শ্বেৰপুৰ, নেত্ৰকোনা, কিশোৰগঞ্জ, গাজীপুৰ আৰু বৰেন্দ্ৰ অঞ্চলৰ পাবনা, বগৰা, ৰাজশাহী, মালদাহ, ৰংপুৰ, দিনাজপুৰ, জয়পুৰহাট আৰু নাওগাঁও জিলাত বাস কৰে। কোচসকলৰ নিজস্ব ভাষা আছে যদিও নিজস্ব বৰ্ণমালা নাই। এই ভাষাটোৰ প্ৰচলন এতিয়া প্ৰায় নাই বুলিব পাৰি।

ভৌগোলিক বিতৰণ

তলৰ অঞ্চলসমুহত কোচ ভাষা কোৱা হয়:

পশ্চিম গাৰো পাহাৰ জিলা, মেঘালয়
গোৱালপাৰা আৰু নগাঁও জিলা, অসম
ত্ৰিপুৰা
পশ্চিম বংগ
বিহাৰ

তথ্য সূত্ৰ

শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:অসমৰ ভাষা আৰু লিপি
শ্ৰেণী:কামতাপুৰ
শ্ৰেণী:বাংলাদেশৰ ভাষা
বীৰ টিকেন্দ্ৰজিৎ বিশ্ববিদ্যালয়

বীৰ টিকেন্দ্ৰজিৎ বিশ্ববিদ্যালয় ভাৰতবৰ্ষৰ মণিপুৰ ৰাজ্যৰ ইম্ফলত অৱস্থিত এখন ব্যক্তিগত বিশ্ববিদ্যালয়।

শৈক্ষিক বিষয়

বীৰ টিকেন্দ্ৰজিৎ বিশ্ববিদ্যালয়ে বিভিন্ন শাখাৰ বাবে ডিপ্লমা, স্নাতক আৰু স্নাতকোত্তৰ কাৰ্যসূচী প্ৰদান কৰে।
বিশ্ববিদ্যালয়খনে নিম্ন ধাৰাসমূহৰ বহু-বিষয়ক পাঠ্যক্ৰম আগবঢ়ায় :
বাণিজ্য আৰু ব্যৱস্থাপনা
কম্পিউটাৰ এপ্লিকেচন
অভিযান্ত্ৰিক
মানৱীয় বিজ্ঞান
ব্যৱস্থাপনা
ফাৰ্মাচী
স্কুলীয়া শিক্ষা
বিজ্ঞান

স্বীকৃতিসমূহ

বিশ্ববিদ্যালয় অনুদান আয়োগৰ (UGC) অনুমোদন
বিশ্ববিদ্যালয় গেজেট
সৰ্বভাৰতীয় কাৰিকৰী শিক্ষা পৰিষদ (AICTE)
ভাৰতীয় বিশ্ববিদ্যালয় সংস্থা (AIU)
ভাৰতীয় বাৰ পৰিষদ (BCI)
ভাৰতীয় ফাৰ্মাচী পৰিষদ (PCI)

কেম্পাছ

চাঞ্চীপুৰ, মণিপুৰ বিশ্ববিদ্যালয়ৰ ওচৰৰ চাউথ ভিউৰ কাষত, ইম্ফল পশ্চিম, মণিপুৰ-৭৯৫০০৩

তথ্যসূত্ৰ
চট্টগ্ৰাম

চট্টগ্ৰাম (অন্য নাম: চাটগাঁও / চিটাং), বাংলাদেশৰ দ্বিতীয় বৃহত্তম চহৰ। বন্দৰনগৰী নামেৰে পৰিচিত এই চহৰখন বাংলাদেশৰ দক্ষিণ-পূব অংশৰ চট্টগ্ৰাম জিলাত অৱস্থিত। বাণিজ্যিক ৰাজধানী হিচাপে পৰিচিত, লগতে পাহাৰ, সাগৰ আৰু উপত্যকাৰে আগুৰি থকা চট্টগ্ৰাম চহৰ প্ৰাকৃতিক সৌন্দৰ্য্যৰ বাবে পূবৰ ৰাণী হিচাপে বিখ্যাত।

ব্যুৎপত্তি

চট্টগ্ৰামৰ ব্যুৎপত্তি অনিশ্চিত। এটা ব্যাখ্যাই প্ৰথম আৰব ব্যৱসায়ীসকলক শট্ট ঘাঙ (আৰবী: شط غنغ)ৰ বাবে কৃতিত্ব দিয়ে য'ত "শট্ট" শব্দৰ অৰ্থ ব-দ্বীপ আৰু "ঘাঙ" এ গংগা নদীক বুজাইছিল।

ভৌগোলিক অৱস্থান

উত্তৰে চিলেট সংমণ্ডল আৰু ভাৰতৰ ত্ৰিপুৰা আৰু মিজোৰাম আৰু মেঘনা নদী, দক্ষিণে বংগ উপসাগৰ, পূবে ভাৰতৰ মিজোৰাম, ত্ৰিপুৰা আৰু ম্যানমাৰ ৰাজ্য আৰু পশ্চিমে মিজোৰাম, ত্ৰিপুৰা আৰু ম্যানমাৰ ৰাজ্য মেঘনা নদী, ঢাকা আৰু বৰিশাল সংমণ্ডল। পূবে চট্টগ্ৰাম পাহাৰীয়া জিলা আৰু দক্ষিণে কক্সবজাৰ জিলাও আছে। উত্তৰে ফৌজদাৰহাট, দক্ষিণে কালুৰঘাট আৰু পূবে হাথাজাৰীলৈকে চট্টগ্ৰাম চহৰ বিস্তৃত।

ই বাংলাদেশৰ দক্ষিণ-পূবত ২০°৩৫'ৰ পৰা ২২°৫৯' উত্তৰ অক্ষাংশ আৰু ৯১°২৭'ৰ পৰা ৯২°২২' পূব দ্ৰাঘিমাংশত অৱস্থিত। ই চট্টগ্ৰাম পাহাৰীয়া উপকূলীয় পাদদেশত বিস্তৃত হৈ আছে। কৰ্ণফুলি নদী চট্টগ্ৰাম চহৰৰ দক্ষিণ পাৰ আৰু ব্যৱসায়িক জিলাৰ কাষেৰে বৈ গৈছে। এই নদীখন বংগোপসাগৰলৈ খালী হৈ যায় আৰু মূল চহৰ চট্টগ্ৰাম ১২ কিলোমিটাৰ দৈৰ্ঘ্যৰ মোহনালৈকে বিস্তৃত হৈ আছে। সীতাকুণ্ডা পাহাৰ, চট্টগ্ৰাম জিলাৰ সৰ্বোচ্চ শৃংগ। এই শৃংগটোৰ সৰ্বোচ্চ উচ্চতা ৩৫১ মিটাৰ (১,১৫২ ফুট)। ১৯২৪ চনত অসম বেংগল ৰে'লৱেৰ এটা অভিযান্ত্ৰিক দলে ফয়েছ হ্ৰদ খনন কৰে।

তথ্য সংগ্ৰহ

শ্ৰেণী:বাংলাদেশৰ নগৰ-মহানগৰ
চানা ঈৰশাদ মাট্টু

চানা ঈৰশাদ মাট্টু এগৰাকী ভাৰতীয় কাশ্মিৰী ফটো-সাংবাদিক। চানাই তেওঁৰ কামৰ অংশ ৰূপে সমগ্ৰ বিশ্বৰ লগতে ভাৰততো সংক্ৰমিত হোৱা ক'ভিড-১৯ বৈশ্বিক মহামাৰী ৰ ফটো তুলিছিল আৰু তেওঁ তোলা ফটোৰ বাবে তেওঁক আন তিনিজন ভাৰতীয় ফটো সাংবাদিক আনন্দ আবিদি, অমিত দেৱ আৰু প্ৰয়াত দানিছ চিদ্দিকীৰ সৈতে ফিচাৰ ফটোগ্ৰাফী শিতানত ২০২২ চনৰ পুলিৎজাৰ বঁটা প্ৰদান কৰা হৈছে। মাট্টুৰ বঁটা বিজয়ী ছবিখনত, এজন স্বাস্থ্যসেৱা কৰ্মীয়ে ১০ জুন, ২০২১ তাৰিখে অনন্তনাগ জিলাৰ লিডাৰৱাটত টিকাকৰণ অভিযানৰ সময়ত এজন গৰখীয়াক কভিশ্বিল্ড ভেকচিন প্ৰদান কৰা দেখা গৈছে।

সংক্ষিপ্ত জীৱনী

চানা জামিয়া মিলিয়া ইছলামিয়া বিশ্ববিদ্যালয়ৰ পৰা বিজ্ঞানৰএগৰাকী আলোকচিত্ৰ সাংবাদিক চানাৰ প্ৰিয় বিষয় কবিতা। তেওঁ ৰয়টাৰ্ছ (Reuters) নামৰ বিশ্ববিশ্ৰুত সংবাদ প্ৰতিষ্ঠানটিত কৰ্মৰত।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় সাংবাদিক
শ্ৰেণী:পুলিৎজাৰ বঁটা বিজয়ী